Diari Oficial de la Generalitat Valenciana


Sumari del DOGV 5412, del 21-12-2006 (2006/13821)

Notificació del laude emés per la Junta Arbitral del Transport d'Alacant a Talleres Sala Brotons, SL, expedient 020/06-A.
-------------------------------------------------------------------------------------------------------------------------

### Dades del document

Número de DOGV
:   5412

Data del DOGV
:   21-12-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13503


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral del Transport d'Alacant a Talleres Sala Brotons, SL, expedient 020/06-A. [2006/13746]  
Alacant, set de juliol de dos mil sis. A les 11.00 hores es constituïx la Junta Arbitral del Transport d'Alacant en la seu de l'av. d'Aguilera, 1, pels membres expressats al marge, a fi de dictar el laude arbitral sobre la controvèrsia plantejada en l'expedient 020/06-A promogut per Transportes Ochoa, SA, amb domicili a Alacant contra Talleres Sala Brotons, SL, amb domicili a Sant Vicent del Raspeig, en relació amb la reclamació següent: impagament de ports de servicis de transport realitzats des de Sant Vicent del Raspeig a Dénia i Algesires en el mes de desembre de 2005 per valor de 517, 49 euros (cinc-cents dèsset euros amb quaranta-nou cèntims). Comença la vista oral amb la compareixença d'ambdós parts si bé, el representant de la reclamada Sra. Mª del Mar Escolano Pérez posa de manifest que la seua personació té com a objecte únicament al·legar la incompetència de la Junta Arbitral del Transport d'Alacant per a resoldre l'assumpte. A continuació, el representant de l'actora Sr. Angel Jiménez Lara, degudament acreditat intervé i ratifica la demanda de la seua representada en els mateixos termes i quantia reclamada. Manifesta així mateix que la carta de port firmada per la reclamada conté clàusula de sotmetiment a les Juntes Arbitrals, de la mateixa forma que les condicions generals i particulars de contractació, document firmat en l'últim full pels seus clients. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals del Transport ja que resulta acreditat documentalment tot el que exposa la reclamant sobre el particular sense que, d'altra banda, conste la voluntat expressa de la reclamada de no sotmetiment a la solució arbitral segons determinen els preceptes esmentats. Admeses pel col·legi arbitral a instàncies de les parts les proves documentals presentades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent: estimar la demanda interposada per Transportes Ochoa, SA, contra Talleres Sala Brotons, SL, per considerar formalitzats els contractes que esta conté i realitzades les prestacions convingudes sense que haja sigut provat el pagament dels ports meritats. Conseqüentment amb allò que s'ha exposat procedix que Talleres Sala Brotons, SL, abone a Transportes Ochoa, SA, la quantitat de 517,49 euros (cinc-cents dèsset euros amb quaranta-nou cèntims) més els interessos legals que corresponguen des de la data de la interposició de la demanda el 12.05.2006 fins al present laude. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els deu dies següents al de la notificació, o d'aclariment, en els cinc dies següents al de la notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. El que per a constància, arxiu i trasllat a les parts firmen els membres de la Junta al lloc i en la data indicats.  
Alacant, 15 de novembre de 2006.. El president de la Junta Arbitral del Transport: Manuel J. Gálvez.